stanford-oval/wikipedia huggingface dataset:
ארכאנודון
מאפיינים

היונק הקדום דמה במעט לחזיר בר אך היה גדול ובעל מבנה מגושם יותר. הוא הגיע לאורך שני מטרים, לגובה של מטר בכתפיים ולמשקל מוערך של 170 עד 285 ק"ג בקירוב, מהחיות הגדולות ביותר באמריקה של האאוקן. ליונק זה היו לסתות חזקות מאוד והגולגולת הייתה עבה ושרירית ומעט נמוכה. מבנה השיניים כלל טוחנות רחבות באחורי הפה שסייעו לאכילת צמחייה, שיניים חותכות במרכז הלסת וניבים בחלק הקדמי. לעומת מכפילי הפרסה המודרניים היו לו 4 אצבעות ברגליו והרגליים היו קצרות יחסית, האחוריות ארוכות מעט יותר מהקדמיות.
לא ברור לאיזו קבוצה הוא שייך, אך מבנה הרגליים מרמזים על קירבה למכפילי הפרסה. ייתכן היה מאבותיהם של האנטלודונטיים דמויי-החזיר או לקבוצה קדומה יותר. כיום משייכים אותו לקבוצה צטנקודונטמורפה, יחד עם ההיפופוטמיים והיונקים שהתפתחו ללווייתנאים.
היונק הקדום חי באמריקה הצפונית וניזון כנראה מצמחייה. עקב גודלו הוא לא היה טרף קל, מאחר שלא היו הרבה חיות גדולות באמריקה של האאוקן. למעשה עד הופעת הארכיאותריום הוא היה מכפיל הפרסה הגדול ביותר באמריקה הצפונית.
אנה-לואיז פלאומן

| --- | --- |

אנה-לואיז פלאומן
 לידה:  9 במאי 1972 (בת 52) נפייר, ניו זילנד 
 מדינה:  ארצות הברית, ניו זילנד 
 תקופת הפעילות:  מ-1995
 מקום לימודים:  האקדמיה למוזיקה ולאמנויות הדרמה של לונדון  קולג' סמואל מרסדן 
 בן או בת זוג:  טובי סטיבנס (15 בספטמבר 2001–?) 
 מספר צאצאים:  3 
 פרופיל ב-IMDb
 
אנה-לואיז פלאומן (באנגלית: Anna-Louise Plowman; נולדה ב-9 במאי 1972, ידועה גם בשם אנה-לואיז סטיבנס) היא שחקנית ניו זילנדית.
ביוגרפיה

פלאומן נולדה בניו זילנד. בין השנים 1982 עד 1989 למדה בבית הספר קולג' סמואל מרסדן (אנ') בניו זילנד. אחר כך למדה משחק באקדמיה למוזיקה ולאמנויות הדרמה של לונדון ובבית הספר לקוק (Lecoq) בפריז.
קריירה

פלאומן שיחקה בתפקיד אנאליס קרסון בסדרת הדרמה "הולבי סיטי", ובדמות ד"ר שרה גרדנר / אסיריס בסדרה "סטארגייט SG-1". ב-2003 גילמה את מלינדה מקלין, אשתו של המרגל הבריטי דונלד מקלין, והמאהבת של קים פילבי (בגילומו של בעלה טובי סטיבנס) במיני-סדרה "מרגלי קיימברידג'". ב-2005 הופיעה בתפקיד דיאנה גודארד בפרק "דאלק" בסדרה "דוקטור הו". ב-2006 שיחקה בתפקיד "C" בעיבוד המחודש של המחזה "שלוש נשים גבוהות" מאת אדוארד אלבי בתיאטרון אוקספורד פלייהאוס.
חיים אישיים

ב-2001 התחתנה פלאומן בלונדון עם השחקן טובי סטיבנס, בנם של דיים מגי סמית' ושל סר רוברט סטיבנס. במאי 2007 נולד בנם הראשון ששמו אלי אליסטר. בתם, טלולה, נולדה במאי 2009. בספטמבר 2010 נולדה להם בת נוספת בשם קורה (Kura). פלאומן וסטיבנס הופיעו ביחד על הבמה ב-2012 בהפקה מחודשת של המחזה "Private Lives" בבימויו של ג'ונתן קנט שהוצג בפסטיבל צ'יצסטר. הם גילמו את התפקידים של סיביל ואליוט. ב-2013 הועלתה ההצגה בתיאטרון גילגוד.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 | סיפורי פיות | FairyTale: A True Story | פיה |  |
| 2000 |  | The Adulterer | גבריאלה |  |
| 2000 |  | Flick | האישה של פופ |  |
| 2003 |  | The Foreigner | מרדית' ואן אקן |  |
| 2003 | צוות שנחאי | Shanghai Knights | דבוטאנט |  |
| 2003 | מרגלי קיימברידג' | Cambridge Spies | מלינדה מקלין, אשתו של דונלד מקלין | מיני-סדרה |
| 2004 | הוא ידע שהוא צודק | He Knew He Was Right | קרוליין ספלדינג | עיבוד לרומן באותו שם מאת אנתוני טרולופ |
| 2000–2004 | סטארגייט SG-1 | Stargate SG-1 | ד"ר שרה גרדנר / | בפרקים ""The Curse",‏ "Summit",‏ "Last Stand",‏ "Revelations" ו-"Chimera" |
| 2004 |  | My Life in Film | צ'ארלי | בפרק "Top Gun" |
| 2005 | דוקטור הו | Doctor Who | דיאנה גודארד | בפרק "דאלק" |
| 2005 |  | Days of Darkness | ליסה | סרט טלוויזיה |
| 2006 |  | These Foolish Things | אגי |  |
| 2006 | מיס מארפל | Agatha Christie's Marple | הלן מרסדן | בפרק "Sleeping Murder" |
| 2008 |  | Ultimate Force | בראון |  |
| 2008–2010 | הולבי סיטי | Holby City | ד"ר אנאליס קרסון-ספנס | בתפקיד אורח בפרק אחד ב-2012 |
| 2012 |  | Six Bullets | מוניקה פיידן |  |
| 2015 | האב בראון | Father Brown | רבקה הימלבאום | בפרק "The Judgment of Man" |
| 2015 |  | The Eichmann Show | ג'יין הורוויץ |  |
| 2016 | בית ספר במצור | Billionaire Ransom | אמילי טילטון סקופילד |  |
הערות שוליים

↑  Anna-Louise Plowman at the Internet Movie Database
↑  Mark Lawson, "Prodigal Son", The Guardian, 31 May 2007, Online edition.
↑    Tim Walker, ‏Toby Stephens: Being born into the theatre was a mixed blessing, The Telegraph, 21 May 2009
↑  Michael Billington (30 בספטמבר 2012). "Private Lives – Minerva, Chichester". The Guardian. {{cite news}}:  (עזרה)
↑  Quentin Letts (5 ביולי 2013). "Don't quibble, Sibyl, this is first-class fun". The Daily Mail. {{cite news}}:  (עזרה)
↑  Louise Jury and Josh Pettitt (4 ביולי 2013). "It's odd kissing Toby Stephens with his wife in the cast, says Private Lives actress Anna Chancellor". Evening Standard. {{cite news}}:  (עזרה)תחזוקה - ציטוט: שימוש בפרמטר authors (link)
↑  Paul Taylor (4 ביולי 2013). "Theatre review: Private Lives". The Independent. {{cite news}}:  (עזרה)
↑  Half a Person Series 14 Episode 28 of 52
| --- | --- |
בקרת זהויות :  ISNI: 0000 0004 0256 7326  LCCN: no2012124687  MusicBrainz: fa6cad3f-6fe6-4747-b439-c6cec344f20e  VIAF: 298338523   WorldCat (עם VIAF): 298338523
אר. סי. ביופורד

| --- | --- |
 לידה:  16 במאי 1960 (בן 64) ויצ'יטה, קנזס, ארצות הברית
 עמדה:  ג'נרל מנג'ר
 מכללה:  אוניברסיטת המדינה של אוקלהומה   אוניברסיטת טקסס A&M   אוניברסיטת פרנדס
 קבוצות כג'נרל מנג'ר
 2002–:  סן אנטוניו ספרס
 הישגים כג'נרל מנג'ר
 4 זכיות באליפות ה-NBA‏ (2003, 2005, 2007, 2014)   2 זכיות בפרס מנהל העונה (2014, 2016)
רוברט קאנטרברי "אר. סי." ביופורד (באנגלית: Robert Canterbury "R. C." Buford; נולד ב-16 במאי 1960) הוא מנהל קבוצות כדורסל אמריקאי, אשר משמש כג'נרל מנג'ר של סן אנטוניו ספרס מליגת ה-NBA.
קריירת אימון

ביופורד נולד בעיר ויצ'יטה שבקנזס, ובבגרותו למד באוניברסיטת המדינה של אוקלהומה, באוניברסיטת טקסס A&M ובאוניברסיטת פרנדס אשר בוויצ'יטה. בין השנים 1983–1988 שימש כעוזר מאמן בקבוצת הכדורסל של אוניברסיטת קנזס, תחת לארי בראון. בעונת 1987/1988 זכתה הקבוצה בטורניר אליפות המכללות, בפעם השנייה בתולדותיה, הודות ליכולת מצוינת של שחקניה דני מאנינג וקווין פריצ'רד.
בקיץ 1988 מונה בראון למאמן סן אנטוניו ספרס, והביא יחד עמו את ביופורד כעוזרו. לקראת עונת 1992/1993 עברו בראון וביופורד ללוס אנג'לס קליפרס, ובעונה העוקבת שימש ביופורד כעוזרו של לון קרוגר, מאמן קבוצת הכדורסל של אוניברסיטת פלורידה.
קריירת ניהול

בקיץ 1994 מונה ביופורד על ידי ג'נרל מנג'ר הספרס, גרג פופוביץ', לסקאוט במועדון. בשנת 1997 קודם לתפקיד "ראש מחלקת הסקאוטינג", ושנתיים לאחר מכן לתפקיד "סגן נשיא לענייני כדורסל", במסגרתו שכנע את פופוביץ' לבחור את טוני פארקר בבחירה ה-28 של דראפט 2001. ביולי 2002 החליף ביופורד את פופוביץ' כג'נרל מנג'ר של הקבוצה, בעוד פופוביץ' נשאר בעמדת המאמן.
פעולתו הראשונה של ביופורד כמנהל הקבוצה הייתה החתמתו של מאנו ג'ינובילי, אשר נבחר על ידי הספרס בדראפט 1999. בעונות 2003, 2005 ו-2007 זכו הספרס באליפות ה-NBA, בהובלת טים דאנקן, פארקר וג'ינובילי. בין השנים 2010–2012 צירף ביופורד את קוואי לנארד, דני גרין ובוריס דיאו, אשר סייעו לקבוצה להעפיל לגמר ה-NBA בעונת 2013, ולזכות באליפות בעונת 2014. בסיום אותה עונה זכה בפרס מנהל העונה.
בסיום עונת 2015/2016 זכה בשנית בפרס מנהל העונה, לאחר שצירף בקיץ הקודם את למרכוס אולדרידג' ודייוויד וסט, והאריך את חוזיהם של דאנקן, ג'ינובילי, לנארד וגרין. ביולי 2018 העביר את לנארד וגרין לטורונטו ראפטורס, בתמורה לדמאר דרוזן, יאקוב פולטל ובחירת דראפט עתידית.
לאורך השנים "מצא" ביופורד בדראפט שחקנים יעילים רבים בבחירות נמוכות יחסית, כגון קוואי לנארד (בחירה 15), ג'ורג' היל (26), טוני פארקר (28), בנו אודריך (28), טיאגו ספליטר (28), קורי ג'וזף (29), דג'ונטה מארי (29) ודריק וייט (29).
הערות שוליים

1 2 3  ביוגרפיה, באתר הספרס
↑  Out of Africa, באתר grantland.com,‏ 22 במרץ 2013
↑  The Buford Way, באתר USA Today,‏ 21 במאי 2007
1 2  פעולותיו של ביופורד כג'נרל מנג'ר, באתר basketball-reference.com
↑  ביופורד זוכה בפרס מנהל העונה, באתר ה-NBA,‏ 9 במאי 2016
↑  בוצע הטרייד בין לאונרד לדרוזן: "אין שום נאמנות במשחק הזה", באתר וואלה, 18 ביולי 2018
ארכאפלסטידה

| ארכאפלסטידה |
| --- | --- |

מיון מדעי
על־ממלכה:: איקריוטים
שם מדעי
 Archaeplastida ‏Adl, 2005
אַרְכֵּאפְּלַסְטִידָה (Archaeplastida; קרויה גם ממלכת הצומח במובן הרחב) היא קבוצה עיקרית של איקריוטים אוטוטרופיים, הכוללים את האצות האדומות, האצות הירוקניות, וצמחי עובר, יחד עם קבוצה קטנה של אצות חד-תאיות ממקור מים מתוקים אשר נקראות גלאוקופיטים.
לארכאפלסטידה יש כלורופלסטים המוקפים בשתי ממברנות. דבר זה מצביע על כך שכלורופלסטים אלו נרכשו על ידי הארכאפלסטידה ישירות מכחוליות אנדוסימביוטיות. בכל צאצאי הארכאפלסטידה מלבד Paulinella chromatophora יש כלורופלסטים המוקפים בשלוש או ארבע ממברנות, דבר המצביע על כך שכלורופלסטים אלו נרכשו מישנית על ידי האצות אדומות או הירוקניות. שלא כמו האצות האדומות או הירוקניות, הגלאוקופיטים מעולם לא היו מעורבים באירועים אנדו-סימביוטים מישניים.
הערות שוליים

↑  "The evolution of glycogen and starch metabolism in eukaryotes gives molecular clues to understand the establishment of plastid endosymbiosis". Journal of Experimental Botany. 62 (6): 1775–1801. בינואר 2011. doi:10.1093/jxb/erq411. PMID 21220783. אורכב מ-המקור ב-2013-01-13. {{cite journal}}:  (עזרה)
↑  Handbook of Marine Microalgae: Biotechnology Advances
אראבינוז

| --- | --- |

 
 כתיב כימי:  C₅H₁₀O₅ 
 מספר CAS:  5328-37-0
 
דיאגרמת פישר של L-ארבינוז
אראבינוז (Arabinose) הוא חד-סוכר ממשפחת הפנטוזות - סוכרים בעלי 5 פחמנים. אראבינוז הוא סוכר שבני אדם אינם יכולים להשתמש כמקור אנרגיה.[דרוש מקור]
פירוק האראבינוז בEscherichia coli מתבצע על ידי אופרון האראבינוז המשמש באחד המודלים לבקרה של שעתוק הגנים. בקרה שהיא חלק מבקרות הסוכרים בחיידקים, כאשר פירוקו הוא תלוי בקיום האראבינוז ובריכוז הגלוקוז בסביבת החידק.
אטימולוגיה

אראבינוז קיבל את שמו מגומי ערבי, שממנו בודד לראשונה.
נתונים כימיים

נוסחה כימית: C5H10O5
משקל מולקולרי - 150.13
נקודת רתיחה - 156-160 מעלות צלזיוס.
הערות שוליים

↑  Merriam Webster Dictionary
ערך זה הוא קצרמרבנושא כימיה. אתם מוזמנים לתרום לוויקיפדיה ו.
אר טי אמצעים מתנפחים

אר טי אמצעים מתנפחים (באנגלית: RT Aerostats systems) היא חברה ישראלית העוסקת בפיתוח, תכנון וייצור של בלוני תצפית למטרות מודיעין, אבטחה ותקשורת. החברה נמצאת בבעלות משותפת של חברת המל"טים אירונאוטיקס וטלי שמואלי, המכהנת כמשנה למנכ"ל החברה. משרדי החברה וקווי הייצור שלה ממוקמים ביבנה וחברת בת שלה פועלת מטקסס.
היסטוריה

החברה הוקמה על ידי רמי שמואלי, בשנת 1996 כחברה לייצור בלונים טכנולוגים ובלוני פרסום. באותה שנה פותח בחברה הבלון הראשון לצורכי פיקוח ובקרה עבור חברת שחל. ב-2004 פיתחה החברה את משפחת בלוני התצפית SkyStar והחלה למכור מערכות בלוני תצפית גם לצה"ל. בשנת 2008 רכשה חברת המל"טים אירונאוטיקס חלק ממניות החברה.
כיום פועלות ברחבי העולם כ-40 מערכות בלוני תצפית מתוצרת החברה ב-10 מדינות ובהן ישראל, קנדה, ארצות הברית, רוסיה, תאילנד, אפגניסטן, מקסיקו, קולומביה ומדינות באפריקה, והם צברו יותר ממיליון שעות הפעלה מבצעיות. המערכות שימשו את צה"ל במבצע "צוק איתן". בשנת 2016 הקימה אר טי חברת בת בשם Aero-T, אשר מתמחה בפיתוח וייצור של מערכות בלון גדולות. המוצר הראשון של חברת Aero-T הוא מערכת ה-SkyGuard1, מערכת בלון גדולה שתוכל לרחף בגובה של עד 1,000 מטר למשך 7 ימים, ולשאת מטען במשקל של עד 90 ק"ג.
מוצרים

SkyStar 300 – מערכת בלון טקטית גדולה, הנישאת לגובה של עד 300 מטר ויכולה לשאת מטען של עד 50 ק"ג. ייצור המערכת הסתיים בדצמבר 2015.
SkyStar 330 – מערכת בלון טקטית גדולה, המבוססת על מערכת ה-SkyStar 300, וכוללת מערכת ניווט משודרגת וכבל המכיל ארבעה סיבים אופטיים.
SkyStar 250 – מערכת בלון טקטית בינונית, הנישאת לגובה של עד 300 מטר ויכולה לשאת מטען של עד 11 ק"ג.
SkyStar 220 – מערכת בלון טקטית בינונית, הנישאת לגובה של עד 300 מטר ויכולה לשאת מטען של עד 9.5 ק"ג.
SkyStar 180 – מערכת בלון טקטית קטנה, הנישאת לגובה של עד 300 מטר ויכולה לשאת מטען של עד 6.5 ק"ג.
SkyStar 100 – מערכת בלון מיני-טקטית, ניידת המופעלת באמצעות שני מפעילים.
הערות שוליים

↑  Armada | Article |, armadainternational.com (ארכיון)
↑  שלומית לן, ‏ביקור בחברה שאחראית על התצפיות בשמי ירושלים, באתר גלובס, 21 בנובמבר 2014
↑  זיו, אמיתי (2014-08-02). "האח הגדול - עזה: האמצעים הטכנולוגיים שצופים על הרצועה 24 שעות ביממה". TheMarker. נבדק ב-2016-07-13.
↑  http://www.israeldefense.co.il/he/content/%25D7%2597%25D7%2591%25D7%25A8%25D7%25AA-rt-%25D7%25A4%25D7%2595%25D7%25AA%25D7%2597%25D7%25AA-%25D7%2597%25D7%2591%25D7%25A8%25D7%25AA-%25D7%2591%25D7%25AA-%25D7%259C%25D7%2591%25D7%259C%25D7%2595%25D7%25A0%25D7%2599-%25D7%25AA%25D7%25A6%25D7%25A4%25D7%2599%25D7%25AA-%25D7%2592%25D7%2593%25D7%2595%25D7%259C%25D7%2599%25D7%259D, www.israeldefense.co.il (ארכיון)
↑  RT LTA to Unveil New Member of the SkyStar Family: the SkyStar 330, www.israeldefense.co.il
אקליפטוס לימוני

| אקליפטוס לימוני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: הדסאים
משפחה:: הדסיים
סוג:: אקליפטוס
מין:: אקליפטוס לימוני
שם מדעי
 Corymbia citriodora ‏היל וג'ונסון
תחום תפוצה

אקליפטוס לימוני (שם מדעי: Corymbia citriodora, לעיתים גם Eucalyptus citriodora) הוא מין בסוג אקליפטוס. זהו עץ גבוה, המסוגל להגיע עד לגובה של 50 מטרים, ומקורו באזורים הממוזגים והטרופיים של אוסטרליה. מאפיינו המרכזי הוא ריח הלימון הנידף מעליו.
שיוך טקסונומי ואטימולוגיה

מאז שנת 1867 הוגדרו כל מיני העצים דמויי האקליפטוס תחת הסוג הטקסונומי "אקליפטוס". מחקר מולקולרי וגנטי שנערך באמצע שנות ה-90 הוכיח כי מינים רבים שהוגדרו עד אז כמיני אקליפטוס שייכים בעצם לסוג טקסונומי חדש, הנקרא קורימביה (Corymbia). סוג זה, כמו גם הסוג אנגופורה (Angophora), קרוב מאוד מבחינת מאפייניו לאקליפטוס, ולעיתים לא ניתן לקבוע במדויק לאיזה מהסוגים שייך מין מסוים. עד היום, זוכים המינים משלושת הסוגים הללו לכינוי "אקליפטוס", ולדעת חוקרים רבים אין בכך מן הטעות. כתוצאה מכך, שמו של המין בעברית נותר עדיין "אקליפטוס לימוני", וכך גם בשפות אחרות. כמו כן, השם המדעי הרשמי, Corymbia citriodora, מוחלף פעמים רבות בשם Eucalyptus citriodora. בתרגום חופשי לעברית, פירוש השם citriodora הוא "ריח לימוני".
מורפולוגיה

אקליפטוס לימוני הוא בעל קליפה חלקה ולעיתים מעט "מנומרת", בעלת גוון לבן עד ורוד או נחושתי, ולעיתים מכוסה במעין אבקה. הכותרת שלו היא בעלת עלים צרים במיוחד, אשר מדיפים ניחוח חריף של לימון. כותרת העץ מכילה גם ניצנים בצורת אגס, המסודרים בצבירים של שלושה וממוקמים בנקודת המפגש בין העלה לפטוטרת. פירותיו של העץ הם בצורת אגרטל. פריחת העץ מתרחשת לאורך כל השנה, ותועדו פריחות בחודשים ינואר, אפריל, מאי, יוני, יולי, אוגוסט, אוקטובר ודצמבר.
תפוצה

הקרקע המיטבית עבור האקליפטוס הלימוני היא אדמה עשירה ברקבובית, והוא נפוץ בשטחים מיוערים ויבשים, בדרך כלל באזורים הרריים. התפוצה הטבעית של העץ היא מקווינסלנד ודרומה עד קופס הארבור שבניו סאות' ויילס. הוא ניטע על ידי האדם גם באזורים הפרבריים של ניו סאות' ויילס ושל ויקטוריה. אחד העצים, הממוקם בשמורת טבע בעיר מורבין (Moorabbin) שבמדינת ויקטוריה, נכלל על ידי החברה להגנת הטבע האוסטרלית ברשימת "העצים החשובים" באוסטרליה. כמו כן, בעיר פרת' מצויה שדרה מפורסמת של עצי אקליפטוס לימוני.
תפוצה > בישראל

בישראל, בה נפוץ בעיקר המין אקליפטוס המקור, כמעט ולא קיימים פרטים של האקליפטוס הלימוני. אחד הפרטים המוכרים ביותר בישראל נמצא בעיר פתח תקווה וממוקם ברחוב שפירא 8, בצמוד לבית משפחת ימיני (שפירא 10) בקרבת ביתו של זקן השומרים אברהם שפירא. גילו של העץ, המוערך כאחד מהעצים הוותיקים בישראל, הוא כ-100 שנה. גובהו כ-35 מטרים, קוטר הכותרת שלו הוא כ-25 מטרים והיקף גזעו הלבן הוא כ-6 מטרים. העץ זכה לגידור ולשילוט מוסדר על ידי עיריית פתח תקווה.
בשימוש האדם

האקליפטוס הלימוני משמש הן לתעשיית קורות העץ והן לייצור דבש. כמו כן, זהו עץ פופולרי בתרבות הגינון באוסטרליה ומחוצה לה. השמן האתרי המופק מן העץ, בעיקר בברזיל ובסין, מכיל ריכוז גבוה של ציטרונלל, ומשמש כדוחה חרקים, כרכיב בתעשיית הבשמים וכן לשימושים נטורופתיים.
הערות שוליים

↑  אקליפטוס לימוני באתר הרשימה האדומה של IUCN
האקליפטוס הלימוני בפתח תקווה
שלט הסבר ליד האקליפטוס הלימוני ברחוב שפירא בפתח תקווה
אריק סנואו

| --- | --- |

סנואו בשנת 2007
 לידה:  24 באפריל 1973 (בן 51) קנטון שבאוהיו
 עמדה:  רכז
 גובה:  1.91 מטרים
 מכללה:  אוניברסיטת המדינה של מישיגן
 דראפט:  בחירה מספר 43, 1995 מילווקי באקס
 קבוצות כשחקן
 1995–1998   1998–2004   2004–2008:  סיאטל סופרסוניקס   פילדלפיה 76'   קליבלנד קאבלירס
 הישגים כשחקן
 חמישיית ההגנה השנייה של העונה (2003)   זוכה פרס הספורטיביות‏ (2000)   זוכה גביע האזרחות (2005)
אריק סנואו (באנגלית: Eric Snow; נולד ב-24 באפריל 1973 בקנטון, אוהיו) הוא כדורסלן עבר אמריקאי, ששיחק בעמדת הרכז. כעת הוא איש עסקים ופרשן בערוץ NBA TV.
חייו האישיים

סנואו הוא האח הצעיר של פרסי סנואו, שחקן פוטבול ששיחק גם הוא באוניברסיטת המדינה של מישיגן (בקבוצת הפוטבול שלה). אחיו שיחק בקבוצות הפוטבול קנזס סיטי צ'יפס ובשיקגו ברס מליגת ה-NFL. סנואו זכה בפרס ג'יי. וולטר קנדי על השירות הטוב והמסור ביותר לקהילה ב-NBA בשנת 2005, ובפרס השחקן בעל ההתנהגות הספורטיבית ביותר ב-NBA בשנת 2000.
כרגע סנואו עובד כפרשן בערוץ NBA TV.
סטטיסטיקה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1995/1996 | סיאטל | 43 | 1 | 9.0 | 420. | 200. | 592. | 1.0 | 1.7 | 6. | 0. | 2.7 |
| 1996/1997 | סיאטל | 67 | 0 | 11.6 | 451. | 267. | 712. | 1.0 | 2.4 | 6. | 0. | 3.0 |
| 1997/1998 | סיאטל | 17 | 0 | 4.4 | 435. | 000. | 500. | 2. | 8. | 0. | 1. | 1.5 |
| 1997/1998 | פילדלפיה | 47 | 0 | 18.0 | 429. | 125. | 721. | 1.6 | 3.5 | 1.3 | 1. | 3.9 |
| 1998/1999 | פילדלפיה | 48 | 48 | 35.8 | 428. | 238. | 733. | 3.4 | 6.3 | 2.1 | 0. | 8.6 |
| 1999/2000 | פילדלפיה | 82 | 80 | 35.0 | 430. | 244. | 712. | 3.2 | 7.6 | 1.7 | 1. | 7.9 |
| 2000/2001 | פילדלפיה | 50 | 50 | 34.8 | 418. | 263. | 792. | 3.3 | 7.4 | 1.5 | 1. | 9.8 |
| 2001/2002 | פילדלפיה | 61 | 61 | 36.5 | 442. | 111. | 806. | 3.5 | 6.6 | 1.6 | 2. | 12.1 |
| 2002/2003 | פילדלפיה | 82 | 82 | 37.9 | 452. | 219. | 858. | 3.7 | 6.6 | 1.6 | 1. | 12.9 |
| 2003/2004 | פילדלפיה | 82 | 82 | 36.2 | 413. | 111. | 797. | 3.4 | 6.9 | 1.2 | 1. | 10.3 |
| 2004/2005 | קליבלנד | 81 | 15 | 22.8 | 382. | 289. | 738. | 1.9 | 3.9 | 8. | 2. | 4.0 |
| 2005/2006 | קליבלנד | 82 | 82 | 28.7 | 409. | 100. | 688. | 2.4 | 4.2 | 9. | 2. | 4.8 |
| 2006/2007 | קליבלנד | 82 | 45 | 23.5 | 417. | 000. | 637. | 2.3 | 4.0 | 7. | 2. | 4.2 |
| 2007/2008 | קליבלנד | 22 | 5 | 13.9 | 158. | 000. | 455. | 9. | 1.9 | 4. | 2. | 1.0 |

| קריירה |  | 846 | 551 | 27.3 | .424 | .208 | .763 | 2.5 | 5.0 | 1.1 | .1 | 6.8 |
סטטיסטיקה ב-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1995/1996 | סיאטל | 10 | 0 | 2.4 | 143. | 000. | 000. | 4. | 6. | 2. | 0. | .2 |
| 1996/1997 | סיאטל | 8 | 0 | 6.0 | 455. | 500. | 500. | 3. | 1.5 | 5. | 0. | 1.6 |
| 1998/1999 | פילדלפיה | 8 | 8 | 38.3 | 420. | 231. | 815. | 4.1 | 7.1 | 1.0 | 1. | 12.4 |
| 1999/2000 | פילדלפיה | 5 | 4 | 27.6 | 484. | 750. | 1.000 | 2.0 | 7.0 | 8. | 2. | 7.4 |
| 2000/2001 | פילדלפיה | 23 | 9 | 31.2 | 414. | 000. | 727. | 3.7 | 4.5 | 1.2 | 1. | 9.3 |
| 2001/2002 | פילדלפיה | 5 | 5 | 34.2 | 321. | 167. | 773. | 4.4 | 5.4 | 1.2 | 0. | 10.8 |
| 2002/2003 | פילדלפיה | 12 | 12 | 34.6 | 422. | 100. | 879. | 3.3 | 5.6 | 1.5 | 0. | 11.5 |
| 2005/2006 | קליבלנד | 13 | 13 | 31.4 | 421. | 000. | 759. | 3.3 | 2.8 | 9. | 2. | 6.6 |
| 2006/2007 | קליבלנד | 19 | 0 | 12.8 | 316. | 000. | 571. | 1.5 | 1.5 | 6. | 1. | 1.7 |
| קריירה |  | 103 | 51 | 24.0 | .404 | .200 | .782 | 2.6 | 3.6 | .9 | .1 | 6.6 |
↑  בשל שביתת שחקנים ב-NBA התקיימו בעונת 1998/1999 50 משחקים בלבד
באדה מריאם השלישי, קיסר אתיופיה

| --- | --- |
אין תמונה חופשית
 לידה:  האלף ה־1.8 
 פטירה:  המאה ה־19 
 מדינה:  אתיופיה 
 
באדה מריאם השלישי היה קיסר אתיופיה משך ימים ספורים בחודש אפריל 1826. הוא הומלך כמלך-בובה על ידי 
ראס וובה היילה מריאם, והחליף את הקיסר ג'יגר. המלכתו, כמו גם הדחתו בידי ראס מאריה, אשר השיב את ג'יגר לשלטון, היו חלק ממאבקי הראסים שהחזיקו בשלטון בפועל במהלך תקופת השופטים האתיופית. לבאדה מריאם השלישי לא היו כל סמכויות במשך כהונתו הקצרה.
סמואל גובאט, לימים הבישוף הפרוטסטנטי השני של ירושלים, דיווח כי פגש בבאדה מריאם השלישי בשנת 1831, חמש שנים לאחר כהונתו הקצרה, וכי הוא התגורר בעיר אדיגראט עם אשתו וילדיו.
| השושלת הגונדרית |
| --- | --- | --- |
| תקופת התחייה | פאסילידס • יוהנס הראשון • ייאסו הראשון • יסחק ייאסו • ייאסו הראשון • תקלה היימנות הראשון • עמדה ציון • תקלה היימנות הראשון • טאוופלוס • נאבחנה יוהנס • טאוופלוס • יוסטוס (אינו מהשושלת) • דווית השלישי • בקפה • ייאסו השני • חאזקאיס • ייאסו השני • יואס הראשון |  |
| תקופת השופטים | יוהנס השני • תקלה היימנות השני • סוסניוס השני • סלומון השני • תקלה גיורגיס הראשון • ייאסו השלישי • תקלה גיורגיס הראשון • חאזקאיס • תקלה גיורגיס הראשון • באדה מריאם השני • תקלה גיורגיס הראשון • סלומון השלישי • יונס • תקלה גיורגיס הראשון • סלומון השלישי • דמטריוס תקלה גיורגיס הראשון • דמטריוס • אגוולה ציון • יואס השני • ג'יגר • באדה מריאם השלישי • ג'יגר • ייאסו הרביעי • גברה קראסטוס • סהלה דנגל • גברה קראסטוס • סהלה דנגל • יוהנס השלישי • סהלה דנגל • יוהנס השלישי • סהלה דנגל • יוהנס השלישי • סהלה דנגל |  |
האימפריה האתיופית
| 0 | 1 | 2 |
| --- | --- | --- |
| הקודם: ג'יגר | קיסר אתיופיה  אפריל 1826 | הבא: ג'יגר |
ארנסט שוסון

| --- | --- |

 לידה:  20 בינואר 1855 פריז, צרפת 
 פטירה:  10 ביוני 1899 (בגיל 44) Limay, צרפת 
 מקום קבורה:  פר לשז 
 מוקד פעילות:  צרפת 
 מקום לימודים:  הקונסרבטואר של פריז 
 סוגה:  אופרה, סימפוניה 
 שפה מועדפת:  צרפתית 
 כלי נגינה:  פסנתר 
 בן או בת זוג:  ז'אן שוסון (19 ביוני 1883–ערך בלתי־ידוע) 
 פרופיל ב-IMDb
 
ארנסט שוסון (בצרפתית: Ernest Chausson;‏ 20 בינואר 1855 – 10 ביוני 1899) היה מלחין צרפתי.
קורות חייו

שוסון למד משפטים ובתום לימודיו היה לעורך דין בבית הדין לערעורים, אך מעולם לא השלים את תקפת ההתמחות המעשית. בגיל 25 נכנס ללמוד בקונסרבטואר של פריז והיה תלמידם של ז'יל מאסנה ו- סזר פרנק. בשלב זה הספיק כבר לחבר כמה קטעים לפסנתר ושירים אחדים, אבל כתבי היד הראשונים שהשתמרו הם אלה, שמאסנה תיקן.
בשנים 1882 ו-1883 יצא אל פסטיבל ביירוית, בפעם הראשונה עם ונסן ד'אנדי לחזות בהצגת הבכורה של פרסיפאל, ובפעם השנייה עם כלתו הטריה, ז'אן אסקודיה.
משנת 1886 עד מותו היה מזכיר האגודה הלאומית למוזיקה. הוא קיבל רבים מן האליטא האמנותית של פריז בסלון שלו, ביניהם פורה, דביסי, מלארמה, טורגנייב, אלבניס ומונה. כמו כן יצר אוסף חשוב של אמנות אימפרסיוניסטית.
מקובל לחלק את יצירתו לשלוש תקופות. בראשונה ניכרת השפעתו המובהקת של מאסנה והיא מאופיינת במלודיות זורמות ואלגנטיות. השנייה מתחילה בשנת 1886 ומצטיינת באופי דרמטי יותר. תקופה זו יצאה נשכרת מקשריו עם החוג האמנותי שבו חי ופעל. התקופה השלישית התחילה עם מות אביו בשנת 1894 ובולטת בה השפעתם של המשוררים הסימבוליסטיים והספרות הרוסית שקרא, בעיקר מיצירות טורגנייב, דוסטויבסקי וטולסטוי.
ביצירתו ניכרת השפעתן של מאסנה, פרנק, ריכרד וגנר ויוהנס ברהמס והיא מגשרת על הפער שבין מאסנה ופרנק לדור הבא של מלחינים צרפתיים, כמו דביסי.
בגיל 44 נהרג בתאונת אופניים. נקבר בבית הקברות פר לשז בפריז.
יצירותיו של שוסון הן בעיקר יצירות קאמריות ושירים, שהידוע בהם הוא "Chanson Pepetuelle" לקול בליווי חמישיית פסנתר. כמו כן, שוסון כתב גם סימפוניה אחת.
יצירתו המפורסמת ביותר והמנוגנת לעיתים תכופות גם בימינו היא הפואמה לכינור ותזמורת.
אפיגנטיקה התנהגותית

אפיגנטיקה התנהגותית היא תחום מחקר שבוחן את ההשפעה של מנגנונים אפיגנטיים על התנהגות בעלי חיים ובני אדם.
בשונה ממחקרי עבר אשר התמקדו בפן הכימי והביולוגי של שינויים גנטיים באבחנה בין נורמלי ואבנורמלי, האפיגנטיקה ההתנהגותית נוגעת בהשפעה הדו-כיוונית הקיימת בין תהליכים אפיגנטיים ביולוגים וסביבתיים. שינויים ביולוגים וסביבתיים הם מקור לשינויים אפיגנטיים התנהגותיים רבים שהשפעותיהם באות לידי ביטוי בצורות שונות ומגוונות כמו הפרעת דחק פוסט-טראומטית, אובדנות, זיכרון ולמידה. כיום, המקור של רוב הממצאים מתחום האפיגנטיקה ההתנהגותית הוא ממחקרים בבעלי חיים. תחום זה מושפע מתחומים מדעיים שונים כמו חקר המוח, פסיכולוגיה, פסיכיאטריה, גנטיקה, ביוכימיה ופסיכופרמקולוגיה. על אף שקיימים מחקרים רבים בנושא אפיגנטיקה, תחום הגנטיקה ההתנהגותית הוא יחסית צעיר. עם זאת, במספר מועט של שנות מחקר, אפיגנטיקה התנהגותית הצליחה להסביר ולקרב את המדע לפתור בעיות רפואיות רבות כמו פיגור, אוטיזם, סכיזופרניה והפרעות נוירולוגיות שונות.
היסטורית הגילוי של אפיגנטיקה התנהגותית

בעבר נעשה שימוש במונח אפיגנטיקה על מנת לתאר תהליכים שלא היו ניתנים להסבר באמצעות עקרונות גנטיים. הפער בהבנה לא נבע בעקבות מחסור ביכולות טכניות לאפיין גנים נוספים או ממחסור בידע תאורטי על גנים חדשים, אלא בעקבות פער בין הידע הקיים לנו על גנים (גנוטיפ) לבין המגוון הקיים בו הגנים באים לידי ביטוי (פנוטיפ).
אפיגנטיקה התנהגותית מצמצמת את הפער הקיים על ידי כך שהיא מסבירה כיצד השפעות סביבתיות וביולוגיות עלולות להשפיע על הגנים באמצעות שינויים מולקולריים הגורמים לשינויים באופן בו גנים ספציפיים באים לידי ביטוי.
קיימים שני מנגנונים עיקריים שגורמים לשינויים אפיגנטיים. שני המנגנונים משפיעים בעצמה שונה בהתאם למיקום הגנטי בו הם מתרחשים:
מתילציה - בתהליך זה מולקולת מתיל מתקשרת לרצף גנים על גבי הגנום והיא מקשה על רצף גנים אלו לעבור תהליך שעתוק ובכך, לבוא לידי ביטוי בתצורה של חלבון.
אצטילציה- בתהליך זה מולקולת אצטיל מחליפה מולקולת מימן ובכך היא גורם לרצף הגנים הספציפי בו היא מתיישבת לעבור תהליך שעתוק ביתר קלות ובכך לגרום לגן לבוא לידי ביטוי בתצורה של חלבון.